ആഡംബര കപ്പലില് ലഹരി പാര്ട്ടി സിനിമാ സ്റ്റൈലില് അധികൃതര് അറസ്റ്റിലായവരില് ബോളിവുഡ് താരപുത്രനും മുംബൈ: മുംബൈ തീരത്ത് ആഡംബര കപ്പലില് മയക്കുമരുന്ന് പാര്ട്ടി. നാര്ക്കോട്ടിക്സ് കണ്ട്രോള് ബ്യൂറോ എന്സിബി നടത്തിയ റെയ്ഡില് ബോളിവുഡ് സൂപ്പര് താരത്തിന്റെ മകന് ഉള്പ്പെടെ എട്ട് പേര് പിടിയലായതായി ഇന്ത്യാ ടുഡേ റിപ്പോര്ട്ട് ചെയ്തു. ആഡംബര കപ്പലായ കോര്ഡിലിയ ക്രൂയിസിലാണ് എന്സിബി സംഘം റെയ്ഡ് നടത്തിയത്. കൊക്കെയ്ന്, ഹാഷിഷ്, എംഡിഎംഎ അടക്കമുള്ള നിരോധിത മയക്കുമരുന്നുകള് റെയ്ഡില് പിടിച്ചെടുത്തു. രണ്ടാഴ്ച മുമ്ബാണ് കോര്ഡിലിയ ക്രൂയിസ് തുറന്നുകൊടുത്തത്. അറസ്റ്റിലായവരെ ചോദ്യം ചെയ്യുകയാണ്. നര്ക്കോട്ടിക് ഡ്രഗ്സ് ആന്ഡ് സൈക്കോട്രോപിക് സബ്സ്റ്റന്സ് ആക്റ്റ് പ്രകാരം കുറ്റം ചുമത്തി അറസ്റ്റിലായവരെ കോടതിയില് ഹാജരാക്കും. രഹസ്യവിവരത്തിന്റെ അടിസ്ഥാനത്തിലാണ് സമീര് വാങ്കഡെയുടെ നേതൃത്വത്തിലുള്ള ഉദ്യോഗസ്ഥര് ശനിയാഴ്ച യാത്രക്കാരുടെ വേഷത്തില് കപ്പലില് കയറി. കപ്പല് മുംബൈ തീരത്തുനിന്ന് നടുക്കടലില് എത്തിയപ്പോള് റേവ് പാര്ട്ടി ആരംഭിച്ചു. എന്സിബി ഉദ്യോഗസ്ഥര് ഉടന് നടപടി ആരംഭിക്കുകയും ചെയ്തു. പാര്ട്ടിക്കിടെ പരസ്യമായി മയക്കുമരുന്ന് ഉപയോഗിക്കുന്നവരെ ഉള്പ്പെടെയാണ് എന്സിബി അറസ്റ്റ് ചെയ്തത്. റെയ്ഡ് ഏഴുമണിക്കൂര് നീണ്ടുനിന്നു. ഒക്ടോബര് 2 മുതല് നാല് വരൊണ് കപ്പലില് പാര്ട്ടി നടത്താന് നിശ്ചയിച്ചിരുന്നത്. സംഗീത പരിപാടി എന്ന നിലയിലാണ് ഇത് സംഘടിപ്പിച്ചത്. പരിപാടിയുടെ നൂറോളം ടിക്കറ്റുകളാണ് വിറ്റ് പോയത്. ഡല്ഹി ആസ്ഥാനമായി പ്രവര്ത്തിക്കുന്ന കമ്ബനിയുടെ സഹകരണത്തില് ഫാഷന് ടിവിയാണ് സംഗീത പരിപാടി സംഘടിപ്പിച്ചതെന്നാണ് റിപ്പോര്ട്ട്.